Աննա Խաչիյան

**Աննա Լեոնիդովնա Խաչիյան** (, ), ամերիկացի մշակութային քննադատ, գրող և *Red Scare* փոդքասթի համահաղորդավարուհի (Դաշա Նեկրասովայի հետ)։ Փոդքասթը ստեղծվել է Նյու Յորքում։

## Վաղ կյանք
Խաչիյանը ծնվել է Սովետական միության Մոսկվա քաղաքում 1985 թվականի օգոստոսի 23-ին։ 1990 թվականին իր ծնողների հետ նա արտագաղթել է Միացյալ Նահանգներ և մեծացել է Նյու Ջերսիում։ Նրա հայրը սովետական մաթեմատիոս և Ռատգերսի համալսարանի պրոֆեսոր Լեոնիդ Խաչիյանն էր, մայրը՝ Օլգա Պիսչիկովա Ռեյնբերգը։ Նա ունի հայկական, ռուսական և աշկենազների արմատներ։

Խաչիյանն ավարտել է Հարավային Բրանսուիք ավագ դպրոցը 2003 թվականին։ Նա ստացել է Պատրիկ Ջ․ Քուիգլեյի անվան հուշային կրթաթոշակ Ռատգերսի համալսարանի կողմից 2006 թվականին, երբ սովորում էր տնտեսագիտություն և արվեստի պատմություն,որն ավարտել է այն գերազանցությամբ։ Մագիստրոսի կոչում նա ստացել է արվեստի պատմության ոլորտում Նյու Յորքի համալսարանում, ապա ստացել է դոկտորի կոչում սովետական ճարտարապետության ոլորտում, մինչ ուսման ընդհատելը։

Մինչև *Red Scare* Խաչիյանն աշխատել է որպես ռեստորանների ղեկավար, պատկերազարդող և դերասանուհի։

## Կարիերա
2018 թվականի մարտի 29-ին Խաչիյանն սկսել է մշակութային Red Scare փոդքաստը համահաողրդավարուհի Դաշա Նեկրասովայի հետ։ Շոուն ներառում է ամերիկայն մշակույթի և քաղաքական ակտուալ թեմաներ ինչպես հումորային, այնպես էլ լուրջ երանգներով։

Խաչիյանի մեկնաբանությունները և նեոլիբերալիզմի ու ֆեմինիզմի քննադատությունը ձևավորվել են պատմաբան Քրիստոֆեր Լեշի, սոցիալական քննադատ Կամիլ Պագլիայի և Միշել Ուելբեքի ազդեցությամբ։ Նա ինքն իրեն նկարագրել է որպես «հին դպրոցի մորալիստ՝ Կամիլ Պագլիայի ոճով»։

2018 թվականին Խաչիյանը Քանյե Ուեսթին նկարագրել է որպես «արվեստագետ, որը ինտուիտիվ մակարդակով հասկանում է, որ էսթետիկ նշաններով խաղալն ու այդ նշաններին բարոյական նշանակություն վերագրելը տարբեր բաներ են»։ Նա նշել է, որ աջակողմյան գործիչներ՝ Սթիվեն Բենոնը, Ռոջեր Սթոունը, Էնն Քոուլթերը և Քենդիս Օուենսը իրեն ավելի «հետաքրքիր» են թվում, քան ձախերից եկողները, և որ այդ աջակողմյան կանայք, թեև ֆեմինիստներ չեն, «բավականին ինքնորոշված կանայք են, որքան էլ զզվելի լինեն նրանց քաղաքական հայացքները»։

Խաչիյանը հարցազրույց է տվել Էրիկ Վայնշտայնին և Բրետ Իստոն Էլլիսին նրանց համապատասխան փոդքաստներում։ Նա նաև ելույթ է ունեցել i24NEWS–ում՝ քննարկելու Ռուսաստանում ծնված, խարդախության համար դատապարտված Աննա Դելվիին, և հանդես է եկել որպես բանախոս Art Toronto-ի PLATFORM Speak Series ծրագրի շրջանակներում։

2020 թվականին Խաչիյանը և *Red Scare*-ը դարձան աջակողմյան քաղաքականության կողմնակից և աջակցել են Դոնալդ Թրամփին 2024 թվականի ԱՄՆ նախագահի ընտրություններում։ *The American Mind*-ը նշել է, որ Ջորջ Ֆլոյդի բողոքի ցույցերը դարձան շրջադարձային։ Խաչիյանը գովաբանել է Սեյլերի աշխատանքը՝ հույս հայտնելով, որ նա «կդառնա լայնորեն հայտնի անուն»։ 2025 թվականին նա Կերտիս Յարվինին ասել է. «Մենք միշտ սիրել ենք [Թրամփին], նույնիսկ երբ ստիպված էինք դա թաքուն անել»։

2022 թվականին Խաչիյանը հանդիպել է միլիարդատեր վենչուրային կապիտալիստ Փիթեր Թիլի և ԱՄՆ Սենատի թեկնածու Բլեյք Մասթերսի հետ։ Մասթերսը, որը մինչ այդ Թիլի հիմնադրամի նախագահն էր, *Red Scare*-ը անվանել է «հետաքրքիր» և *[[Vanity Fair]]*-ին ակնարկել, որ այն ապագայում կարող է ֆինանսավորում ստանալ Թիլից։ Նեկրասովան և Խաչիյանը հերքել են, որ որևէ ֆինանսավորում են ստացել Թիլից։

2023 թվականի սեպտեմբերին Խաչիյանը «Սեքսուալ հեղափոխությունն արդյո՞ք ձախողվել է» խորագրով հրապարակային բանավեճում հանդես է եկել դրական կողմի դիրքորոշմամբ։ Բանավեճը համաֆինանսավորվել է *The Free Press*-ի և Անհատական իրավունքների և արտահայտման հիմնադրամի (FIRE) կողմից։ Նա, Լուիզ Փերրիի հետ, պնդել է, որ այն իսկապես ձախողվել է՝ ընդդեմ բանախոսներ Սառա Հայդերի և Գրայմսի։

2024 թվականի նոյեմբերին Մեգին Քելլիի հետ քննարկման ընթացքում, որի թեման էր Դոնալդ Թրամփի՝ Ի․ Ջին Քերոլի սեռական բռնության դեպքը և Բրեթ Քավանոյի դեմ սեռական հարձակման մեղադրանքները, Խաչիյանն ասել է, որ Թրամփի «լավագույն հատկանիշներից» մեկը այն է, որ նա «իրականում չի ստում», և որ, հակառակ տարածված համոզմունքին, թե Թրամփը հաճախ է ստում, «նա իրականում գրեթե 100%–ով լիովին անկեղծ է»։

2025 թվականի հունվարին Նիլ Գեյմանի նկատմամբ սեռական հարձակման մեղադրանքների ֆոնին, նա, անդրադառնալով Թրամփի հաղթանակին 2024 թվականի նախագահի ընտրություններում, ասել է. «Մենք իրո՞ք դեռ սա ենք անում։ #MeToo-ն մերժվեց ընտրատեղամասերում»։

2025 թվականի մայիսին Խաչիյանն աջակցել է դրամահավաքին մի կնոջ համար, որը տեսագրության մեջ օգտագործել էր «n-word» վիրավորական արտահայտությունը հնգամյա երեխայի նկատմամբ՝ ասելով. «Ես սկզբունքորեն կաջակցեմ նրան, քանի որ կարևոր է թույլ չտալ, որ ձախերը թելադրեն խոսքի կանոններ և բոլորին տանջեն «գեյ ռասայական կոմունիզմով»»։

2025 թվականի հունիսին Խաչիյանն աջակցություն է հայտնել Թրամփի վարչակազմի «One Big Beautiful Bill Act» օրինագծին և քննադատել է Իլոն Մասկին Թրամփ–Մասկ հակամարտության ընթացքում նրա վարքագծի համար, թեև միաժամանակ գովաբանել է նրան․ «Մենք պետք է շնորհակալ լինենք Իլոնին, որովհետև նա գնեց Թվիթերը, նա Թրամփի նախընտրական քարոզարշավի խոշոր նվիրատուներից էր։ […] Կարծում եմ՝ նա իսկապես ազդեցություն ունեցավ՝ ստիպելով բազմաթիվ այլ տեխնոլոգիական մագնատների, ինչպիսիք են Բեզոսը և Ցուկերբերգը, մոտենալ աջակողմյան դիրքերին։ Բայց երբ նա մտնում է համակարգիչ ու ասում, թե Թրամփը պետք է ավելի շատ երախտագիտություն ցուցաբերի, նա հնչում է ինչպես «անշնորհակալ ներգաղթյալ»»։

## Անձնական կյանք
 2021 թվականի փետրվարի 13-ի *The Tim Dillon Show*–ի թողարկման ընթացքում Խաչիյանը հրապարակայնորեն հայտնել է, որ ութ ամսական հղի է որդով իր այն ժամանակվա ընկերոջից՝ կոմպոզիտոր ու արվեստագետ Էլի Կեսլերից։ Նրանց որդին ծնվել է 2021 թվականի մարտի 28-ին։

Խաչիյանը տառապում է մեծահասակների շրջանում զարգացող Սթիլի հիվանդությամբ, որն ախտորոշվել է COVID-19–ով վարակվելուց հետո՝ 2021 թվականին։ Մինչ այդ նա կասկածի տակ էր դրել պատվաստանյութերի արդյունավետությունը COVID-19–ի դեմ պայքարում՝ իրեն նկարագրելով որպես «ավելի պահպանողական Covid-ճշմարտախոս»։

## ՖԻլմագրություն

## Ծանոթագրություններ

 
Կատեգորիա:Ամերիկահայեր
Կատեգորիա:Ամերիկացի փոդքասթերներ
Կատեգորիա:Ամերիկացի ֆեմինիստ գրողներ